Ντίνα Αβέρινα

Η Ντίνα Αλεξέγιεβνα Αβέρινα (του, γεννηθείσα την 13 Αυγούστου 1998) είναι Ρωσίδα αθλήτρια ατομικής ρυθμικής γυμναστικής. Έχει κερδίσει στο Παγκόσμιο Πρωτάθλημα τρεις φορές (2019,2018, 2017), το αργυρό μετάλλιο στο Ευρωπαϊκό πρωτάθλημα 2018 και το αργυρό μετάλλιο στον Τελικό Γκραν Πρι 2016. Σε εθνικό επίπεδο, ήταν η Ρωσίδα Εθνική Πρωταθλήτρια 2017 και 2018, και πήρε το χάλκινο μετάλλιο σύνθετου ατομικού στο Ρώσικο Εθνικό Πρωτάθλημα νεανίδων 2016. Και η δίδυμη αδερφή της, Αρίνα Αβέρινα, είναι επίσης μια ανταγωνιστική αθλήτρια της ρυθμικής γυμναστικής και Πρωταθλήτρια Ευρώπης του 2018.

Προσωπική ζωή 
Η Ντίνα και η Αρίνα γεννήθηκαν στην οικογένεια των Ξένια Αβέρινα και Αλεξέι Άβεριν, και άρχισαν τη γυμναστική στην ηλικία των 4 ετών. Η Αρίνα γεννήθηκε 20 λεπτά πριν από την Ντίνα, και οι δύο τους έχουν από κοινού δερματικές ελιές στο άνω ζυγωματικό (κοντά στο δεξί αυτί). Η αδερφή της Αρίνα έχει μια ουλή πάνω από το δεξί της μάτι, που προκλήθηκε από ένα ατύχημα με κορύνες. Έχουν μια μεγαλύτερη αδελφή, την Πολίνα,  και επίσης έχουν κοινό λογαριασμό στο ίνσταγκραμ.

Σταδιοδρομία

Νεανίδα 
Οι αδελφές Αβέρινα (η Ντίνα και η Αρίνα) άρχισαν την προπόνησή τους με την Λαρίσα Μπελόβα, μέχρις ότου μπήκαν στη ρωσική εθνική ομάδα και συνέχισαν την εκπαίδευσή τους στο Ολυμπιακό Κέντρο Προπόνησης στη Μόσχα καθοδηγούμενες από την Βέρα Σαταλίνα.

Οι αδελφές Αβέρινα άρχισαν να εμφανίζονται σε διεθνείς διαγωνισμούς το 2011 που αγωνίστηκαν στα Ρωσικά-Κινέζικα Παιχνίδια Νεανίδων 2011, όπου η Ντίνα κέρδισε το χρυσό μετάλλιο και η Αρίνα τερμάτισε στην 5η θέση. Το 2012 η Ντίνα ήρθε 4η στο Ρωσικό Πρωτάθλημα Νεανίδων. Οι δύο τους αγωνίστηκαν στο Κύπελλο Βενέρα στο Εϊλάτ του Ισραήλ, όπου η Ντίνα κέρδισε το χρυσό μετάλλιο στο σύνθετο ατομικό και στο στεφάνι, και το αργυρό μετάλλιο σε μπάλα, κορύνες και κορδέλα. Στη συνέχεια αγωνίστηκε στο Διεθνές MTM Κύπελλο στη Λιουμπλιάνα, μαζί με τους συμπαίκτες της Αλεξάνδρα Σολντάτοβα και Αρίνα Αβέρινα, όπου κέρδισαν το χρυσό μετάλλιο στο σύνθετο ομαδικό.

Την περίοδο 2013 η Ντίνα κέρδισε το χάλκινο μετάλλιο στο σύνθετο ατομικό στο Ρωσικό Πρωτάθλημα Νεανίδων 2013. Στην κατηγορία νεανίδων του Κυπέλλου Χάπι Καραβάνι στην Τασκένδη μαζί με την Αρίνα Αβέρινα κέρδισαν το χρυσό μετάλλιο στο σύνθετο ομαδικό. Το 2013 στα 6α Θερινά Παιχνίδια Μαθητών της Ρωσικής Σπαρτακιάδας κέρδισε το χάλκινο μετάλλιο.

Σίνιορ 
Την περίοδο 2014 η Ντίνα πρωτοεμφανίστηκε στο Γκραν Πρι Μόσχας 2014 όπου αγωνίστηκε στο διεθνές γυναικείο τουρνουά. Στους αγώνες του Παγκόσμιου Κύπελλου 2014 στη Λισαβόνα κέρδισε το χάλκινο μετάλλιο. Στον τελικό κέρδισε το ασημένιο μετάλλιο στις κορύνες και το χάλκινο στην κορδέλα. Την 23-27 Απριλίου η Ντίνα αγωνίστηκε στο Ρωσικό Πρωτάθλημα γυναικών 2014 όπου τερμάτισε 6η στην ολική βαθμολογία.

Την περίοδο 2015 η Ντίνα αγωνίστηκε στο Γκραν Πρι Μόσχας 2015, μετά κέρδισε το αργυρό μετάλλιο στο Διεθνές Τουρνουά Ρυθμικής Γυμναστικής Κορμπέιγ-Εσόν χάνοντας το χρυσό από την αδελφή της Αρίνα Αβέρινα, προκρίθηκε στους 4 των τελικών, και κέρδισε το χρυσό μετάλλιο στην κορδέλα, αργυρά μετάλλια στο στεφάνι και τη μπάλα και την 6η θέση στις κορύνες. Την 7-9 Αυγούστου η Ντίνα αγωνίστηκε στο MTK Βουδαπέστης, όπου κέρδισε τα χρυσά μετάλλια στο σύνθετο ατομικό, με στεφάνι, μπάλα, και κορύνες και ένα ασημένιο μετάλλιο στην κορδέλα. Στη συνέχεια κέρδισε άλλο ένα χρυσό μετάλλιο στο 2015 Διεθνές Τουρνουά Dundee στη Σόφια.

Το 2016 η Ντίνα αγωνίστηκε στο Γκραν Πρι Μόσχας 2016 όπου πήρε την 6η θέση στο σύνθετο ατομικό και προκρίθηκε στον τελικό των αγώνων με στεφάνι. Την 26-28 Φεβρουαρίου αγωνίστηκε στο Παγκόσμιο Κύπελλο Espoo 2016 όπου τερμάτισε στην 6η θέση, κέρδισε το χάλκινο μετάλλιο στην μπάλα, ήρθε 4η στο στεφάνι και τις κορύνες και 6η στην κορδέλα. Μετά αγωνίστηκε στο Διεθνές τουρνουά στη Λισαβόνα όπου κέρδισε το χρυσό μετάλλιο. Στο 30ο Γκραν Πρι στο Παρίσι τερμάτισε στην 9η θέση. Την 1-3 Απριλίου αγωνίστηκε στο Παγκόσμιο Κύπελλο Πεζάρο 2016 όπου τερμάτισε στην 5η θέση με 73.500 πόντους, προκρίθηκε σε όλα τα αγωνίσματα όταν η συμπαίκτριά της Γιάνα Κουντριάτσεβα αποσύρθηκε από τους τελικούς, και κέρδισε το ασημένιο μετάλλιο στην μπάλα και την κορδέλα και το χάλκινο στο στεφάνι και τις κορύνες. Η Ντίνα κέρδισε το χάλκινο μετάλλιο στο Ρωσικό Πρωτάθλημα 2016 στο Σότσι. Την 6-8 Μαϊου αγωνίστηκε στο Γκραν Πρι Μπρνο όπου κέρδισε το χάλκινο μετάλλιο με 72.850 πόντους, προκρίθηκε σε 3 αγωνίσματα και κέρδισε το ασημένιο μετάλλιο στο στεφάνι και την κορδέλα και ήρθε 4η στις κορύνες. Την 13-15 Μαΐου η Ντίνα κέρδισε το χάλκινο μετάλλιο στο Γκραν Πρι Βουκουρεστίου με 73.100 πόντους, προκρίθηκε στους τελικούς όλων των αγωνισμάτων και πήρε το αργυρό μετάλλιο στις κορύνες, το χάλκινο στο στεφάνι και την μπάλα και ήρθε 7η στην κορδέλα. Την 27-29 Μαϊου η Ντίνα πήρε την 5η θέση στο Παγκόσμιο Κύπελλο 2016 στη Σόφια με 72.900 πόντους, και προκρίθηκε στον τελικό με στεφάνι όπου ήρθε 4η. Την 1-3 Ιουλίου αγωνίστηκε στο Παγκόσμιο Κύπελλο 2016 στο Βερολίνο όπου κέρδισε το χρυσό μετάλλιο με 74.050 πόντους, προκρίθηκε σε όλα τα αγωνίσματα και κέρδισε το χρυσό μετάλλιο στην μπάλα και την κορδέλα, ήρθε 4η στο στεφάνι και 8η στις κορύνες. Την 22-24 Σεπτεμβρίου, η Ντίνα αγωνίστηκε στον Τελικό Γκραν Πρι 2016 στο Εϊλάτ, Ισραήλ, όπου κέρδισε το χάλκινο μετάλλιο με νέο προσωπικό ρεκόρ 74.450 πόντων, προκρίθηκε σε δύο αγωνίσματα και πήρε το αργυρό μετάλλιο στην μπάλα και την 5η θέση στις κορύνες.

Το 2017 η Ντίνα ξεκίνησε τη σεζόν διαγωνιζόμενη στο Γκραν πρι Μόσχας 2017, όπου κέρδισε το χρυσό μετάλλιο στο σύνθετο ατομικό με νέο προσωπικό ρεκόρ στο σύνθετο ατομικό 76.050 πόντων, προκρίθηκε στους τελικούς όλων των οργάνων και κέρδισε χρυσό μετάλλιο στο στεφάνι, τις κορύνες και την κορδέλα και ένα αργυρό μετάλλιο στην μπάλα χάνοντας από την Αλεξάνδρα Σολντατοβα. Μετά συμμετείχε στους αγώνες για το Τρόπαιο Ντέζιο-Ιταλίας όπου κέρδισε το χρυσό μετάλλιο στο σύνθετο ατομικό και στο σύνθετο ομαδικό (μαζί με τη δίδυμη αδερφή της Αρίνα). Την 10-12 Μαρτίου η Ντίνα έγινε πρωταθλήτρια του σύνθετου ατομικού στο Ρωσικό Πρωτάθλημα 2017, κερδίζοντας την προηγούμενη πρωταθλήτρια Αλεξάνδρα Σολντάτοβα που τερμάτισε στην 2η θέση. Την 24-26 Μαρτίου αγωνίστηκε στο Γκραν Πρι Thiais, όπου κέρδισε το χρυσό μετάλλιο στο σύνθετο ατομικό με 74.500 πόντους, προκρίθηκε στους τελικούς όλων των οργάνων και κέρδισε χρυσά μετάλλια σε στεφάνι, μπάλα και κορύνες και αργυρό στην κορδέλα. Την 7-9 Απριλίου αγωνίστηκε στο Παγκόσμιο Κύπελλο του Πέζαρο 2017 όπου κέρδισε το αργυρό μετάλλιο στο σύνθετο ατομικό χάνοντας από την συμπαίκτριά της Αλεξάντρα Σολντάτοβα, προκρίθηκε στους τελικούς όλων των οργάνων και κέρδισε 3 χρυσά μετάλλια σε μπάλα, κορύνες και κορδέλα και ένα αργυρό στο στεφάνι. Στο Παγκόσμιο Κύπελλο της Τασκένδης 2017 κέρδισε το χρυσό μετάλλιο στο σύνθετο ατομικό, κερδίζοντας την Αρίνα, προκρίθηκε στους τελικούς όλων των οργάνων και κέρδισε το χρυσό μετάλλιο στις κορύνες, και 3 αργυρά μετάλλια σε μπάλα, στεφάνι και κορδέλα. Την 19-21 Μαΐου στο Ευρωπαϊκό Πρωτάθλημα 2017 στη Βουδαπέστη Ουγγαρίας η Ντίνα αγωνίστηκε ως μέλος της Χρυσής Ρωσικής Ομάδας (μαζί με τους Αρίνα Αβέρινα, Αλεξάνδρα Σολντάτοβα και την ομάδα νεανίδων) και κέρδισαν συνολικά 182.175 πόντους, κερδίζοντας τους Λευκορώσους ανταγωνιστές τους με διαφορά 11 πόντων. Η Ντίνα προκρίθηκε στους τελικούς 3 οργάνων και κέρδισε 2 χρυσά μετάλλια στο στεφάνι και την κορδέλα και ένα αργυρό μετάλλιο στις κορύνες, χάνοντας από την Αρίνα. Την 23-26 Ιουνίου η Ντίνα αγωνίστηκε στο Γκραν Πρι Χολόν 2017 όπου κέρδισε το αργυρό μετάλλιο στο σύνθετο ατομικό, χάνοντας από την Αρίνα, προκρίθηκε στους τελικούς 3 οργάνων και κέρδισε χρυσό μετάλλιο στη μπάλα, αργυρό στις κορύνες και την 6η θέση στο στεφάνι. Την 20-30 Ιουλίου αγωνίστηκε στα τετραετή Παγκόσμια Παιχνίδια 2017 στο Βρότσλαβ Πολωνίας όπου κέρδισε το χρυσό μετάλλιο στις κορύνες και τρία αργυρά μετάλλια στο στεφάνι, τη μπάλα και την κορδέλα. Την 11-13 Αυγούστου η Ντίνα αγωνίστηκε στο Παγκόσμιο Κύπελλο 2017 στο Καζάν όπου κέρδισε το χρυσό μετάλλιο στο σύνθετο ατομικό, κερδίζοντας την αδερφή της που πήρε το αργυρό μετάλλιο, προκρίθηκε στους τελικούς όλων των οργάνων και κέρδισε 2 χρυσά μετάλλια στο στεφάνι και τις κορύνες, ένα αργυρό στην κορδέλα και την 8η θέση στη μπάλα. Την 30 Αυγούστου-3 Σεπτεμβρίου αγωνίστηκε στο Παγκόσμιο Πρωτάθλημα 2017 στο Πέζαρο Ιταλίας, όπου την 1η μέρα του τελικού οργάνων κέρδισε το χρυσό μετάλλιο στο στεφάνι (19.100 πόντοι) και το αργυρό στην μπάλα (18.700 πόντοι). Την επόμενη μέρα, κέρδισε ένα χρυσό μετάλλιο στις κορύνες (19.000 πόντοι) και το αργυρό στην κορδέλα (17.200 πόντοι). Στους τελικούς σύνθετου ατομικού που αθροίστηκαν οι βαθμολογίες (στεφάνι:18.850, μπάλα:18.550, λέσχες:18.850, κορδέλα:18.450) είχε συγκεντρώσει συνολικά 74.700 πόντους και έγινε η νέα Πρωταθλήτρια σύνθετου ατομικού, κερδίζοντας τη δίδυμη αδερφή της Αρίνα Αβέρινα που πήρε το αργυρό μετάλλιο.

Το 2018 η Ντίνα ξεκίνησε τη σεζόν αγωνιζόμενη στο Γκραν Πρι Μόσχας 2018 όπου κέρδισε το χρυσό μετάλλιο, προκρίθηκε στους τελικούς 3 οργάνων και κέρδισε το χρυσό μετάλλιο στο στεφάνι και τις κορύνες και το αργυρό στην μπάλα. Την 24-25 Μαρτίου αγωνίστηκε στο Γκραν Πρι 2018 Thiais, όπου κέρδισε το χρυσό μετάλλιο στο σύνθετο ατομικό, προκρίθηκε στους τελικούς 3 οργάνων όπου κέρδισε το χρυσό μετάλλιο σε μπάλα και κορδέλα και το αργυρό στις κορύνες. Την 13-15 Απριλίου αγωνίστηκε στο Παγκόσμιο Κύπελλο 2018 στο Πέζαρο όπου κέρδισε το χρυσό μετάλλιο στο σύνθετο ατομικό, και στους τελικούς οργάνων κέρδισε το χρυσό μετάλλιο σε μπάλα και κορύνες, ένα αργυρό στο στεφάνι και την 4η θέση στην κορδέλα.

Μουσική συνοδεία

Σύνοψη διαγωνισμών 
(Οι διαγωνισμοί σύνθετου ομαδικού σίνιορ γίνονται μόνο στους αγώνες των Παγκόσμιων Πρωταθλημάτων, των Ευρωπαϊκών και των άλλων Ηπειρωτικών)

Αναφορές 

Ρώσοι αθλητές της γυμναστικής
Πανομοιότυποι δίδυμοι